open-index/open-wikipedia-markdown huggingface dataset:
ஜோர் (திரைப்படம்)

**ஜோர்** (*Jore*) என்பது 2004ஆவது ஆண்டில் செல்வா இயக்கத்தில் வெளியான இந்தியத் தமிழ்த் திரைப்படமாகும். சத்யராஜ், சிபிராஜ், பானுப்ரியா ஆகியோர் முக்கிய கதாபாத்திரங்களில் நடித்த இத்திரைப்படத்தை சி. ஸ்வரூப லட்சுமி, சி. சரத் பாபு ஆகிய இருவரும் இணைந்து தயாரித்திருந்தனர். தேவா இசையமைத்த இத்திரைப்படம் 2004 அக்டோபர் 9 அன்று வெளியானது.
## கதை
சபாபதி ( சத்யராஜ் ) ஒரு திரையரங்கு மற்றும் பள்ளி வைத்திருக்கும் ஒருவர். அவர் தனது மகன் சக்தியை ( சிபிராஜ் ) தனது நண்பரைப் போல நடத்துகிறார் . கல்லூரியில், அவர் லிங்கம் ( கோட்டா சீனிவாச ராவ் ) என்ற ஊழல் அரசியல்வாதியின் மகள் சூரிய அஸ்தமனத்தில் ( கஜலா ) குதிரை சவாரி செய்தார் . அதன்பிறகு, லிங்கத்தின் மகன் விஜய் ( ரமணா ) சக்திக்கு எதிராக கல்லூரித் தேர்தலில் மோதுகிறார். தந்தையின் ஆதரவு இருந்தபோதிலும், விஜய் தேர்தலில் தோற்றார். லிங்கம் பின்னர் மோதலில் நுழைகிறார். இறுதியில், சக்தி லிங்கம் மற்றும் விஜய் இருவரையும் கொன்றார்.

## நடிகர்கள்
* சத்யராஜ் - சபாபதி 
* சிபிராஜ் - சக்தியாக
* கஜலா- ஷாலினியாக 
* பானுப்ரியா -மீனாட்சியாக 
* வடிவேலு- திருப்பதியாக
* கோட்டா சீனிவாச ராவ் -லிங்கமாக 
* ரமணா விஜய் போன்ற
* சத்யபிரியா- லிங்கத்தின் மனைவியாக 
* பமீலாவாக ஷர்மிலி
* சிந்து
* விஜி சந்திரசேகர்
* தேனி குஞ்சாரம்மாள் 
* பாலா சிங்
* தென்னவன்
* தம்பி ராமையா 
* பெசன்ட் ரவி
* சுவாதி சண்முகம்
* ஓஏகே சுந்தர்- காவல் ஆய்வாளராக
* சேரன் ராஜ்
* கிருஷ்ணமூர்த்தி
* செல்லதுரை
* விஜய் கணேஷ்
* நெல்லை சிவா
## மேற்கோள்கள்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:சிபிராஜ் நடித்த திரைப்படங்கள்
தெக்கினீசியம்(VII) ஆக்சைடு

**டெக்னீசியம்(VII) ஆக்சைடு** *(Technetium(VII) oxide)* என்பது Tc2O7  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். மஞ்சள் நிறத்துடன் எளிதில் ஆவியாகக் கூடிய இச்சேர்மத்தை இரும உலோக ஆக்சைடிற்கு ஒர் அரிய உதாரணமாகக் குறிப்பிடலாம். ருத்தேனியம் நான்காக்சைடு (RuO4), ஆசுமியம் நான்காக்சைடு (OsO4), மற்றும் நிலைப்புத் தன்மையற்ற மாங்கனீசு(VII) ஆக்சைடு (Mn2O7) ஆகியனவை பிற உதாரணங்களாகும். மத்திய சமச்சீர் மூலை – பங்கிட்ட இரு – நான்முக வடிவ கட்டமைப்பைக் கொண்டுள்ளது. இவ்வடிவில் விளிம்பாகவும் பாலமாகவும் உள்ள Tc-O பிணைப்புகள் முறையே 167 பை.மீ மற்றும் 184 பை.மீ அளவுகளில் உள்ளன. Tc-O-Tc பிணைப்புகளின் பிணைப்புக் கோணம் 180 <sup>0</sup> ஆகும்.

டெக்னீசியத்தை 450 முதல் 500 <sup>0</sup> செ வெப்பநிலைக்கு சூடுபடுத்தினால் டெக்னீசியம் ஆக்சிசனேற்றம் அடைந்து டெக்னீசியம்(VII) ஆக்சைடு உருவாகிறது. 

:2 Tc  +  3.5 O2  →  Tc2O7

பெர்டெக்னிக் அமிலத்தின் நீரிலி வடிவமான இது சோடியம் பெர்டெக்னேட்டு தயாரிப்பதற்கான முன்னோடி சேர்மமாகவும் இருக்கிறது.

:Tc2O7  +  2 NaOH  →  2 NaTcO4  +  H2O

## மேற்கோள்கள்


பகுப்பு:தெக்கினீசியச் சேர்மங்கள்
பகுப்பு:ஆக்சைடுகள்
உன்னருகே நானிருந்தால்

**உன்னருகே நானிருந்தால்** (*Unnaruge Naan Irundhal*) என்பது 1999  ஆண்டில் செல்வா இயக்கத்தில் வெளியான நகைச்சுவை திரைப்படமாகும். இப்படத்தில் பார்த்திபன், மீனா ஆகியோர் முக்கிய கதாபாத்திரங்களிலும்,  மனோரமா, விவேக், மணிவண்ணன் ஆகியோர் துணைக் கதாபாத்திரங்களிலும் நடித்திருந்தனர். இப்படத்தில் ரம்பா சிறப்புத் தோற்றத்தில் நடித்திருந்தார்.

## மேற்கோள்கள்

## வெளி இணைப்புகள்
*

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:விவேக் நடித்த திரைப்படங்கள்
பாம்பெர்கெர் மூவசீன் தொகுப்புவினை

**பாம்பெர்கெர் மூவசீன் தொகுப்புவினை** *( Bamberger triazine synthesis)* என்பது கரிம வேதியியலில்  மூவசீனைத் தயாரிக்க உதவும் ஒரு மரபார்ந்த தொகுப்பு முறையாகக் கருதப்படுகிறது. யூகென் பாம்பெர்கெர் இத்தொகுப்பு வினையை 1892 ஆம் ஆண்டில் கண்டறிந்தார்.

தொடர்புடைய அனிலீன் , சோடியம் நைட்ரைட் மற்றும் ஐதரோ குளோரிக் அமிலம் மற்றும் பைரூவிக் அமிலத்தினுடைய  ஐதரசோன் ஆகிய சேர்மங்கள் இவ்வினையின் வினைபடு பொருட்களாகும். இடைவினைப் பொருளாக உருவாகும் அரைல் ஈரசனோனியம் உப்பு மூன்றாவது படிநிலையில் அசிட்டிக் அமிலத்தில் கலந்த கந்தக அமிலத்துடன் சேர்ந்து பென்சோ மூவசீனாக மாற்றமடைகிறது.

## மேற்கோள்கள்

## இவற்றையும் காண்க

* பாம்பெர்கெர் மறுசீராக்கல் வினை

பகுப்பு:பல்லின வளையம் உருவாகும் வினைகள்
பகுப்பு:பெயர் வினைகள்
பகுப்பு:நைட்ரசன் பல்லினவளையம் உருவாகும் வினைகள்
குறிப்பேடு (நூல்)

**குறிப்பேடு** என்னும் பொது அறிவு நூலானது அந்நாளைய பொதுக்கல்வி இயக்குநரக நூலகரும் பின்னாளைய தமிழ்நாடு அரசு பொது நூலகத் துறை இயக்குநருமான வே. தில்லைநாயகத்தால் 1961ஆம் ஆண்டில் முதன்முறையாக எழுதப்பட்டது. அதன் பின்னர் 1962, 1963ஆம் ஆண்டுகளில் இற்றைப்படுத்தப்பட்ட அடுத்தடுத்த பதிப்புகள் வெளிவந்தன. எனவே தமிழில் முதன்முதலாக வெளிவந்த ஆண்டு நூல் (Year Book) இதுவே எனக் கருதப்படுகிறது. 

## நோக்கம்
மக்கள் படிக்கும்போது – உரையாடும்போது – கட்டுரை வரையும்போது- வினாகள் எழுகின்றன. சில சமயம் தெரிந்தவரைக் கேட்டு அறிந்துகொள்கின்றனர். பெரும்பாலான சமயம் நூலகத்தையே நாடிச் செல்கின்றனர். நூலகரும் ஏடுகளைத் தேடித்துருவிப் பதிலிறுக்கிறார். ஆனால், அதற்குப் பிடிக்கும் நேரமும் வேலையும் அதிகம்.  இந்த வேலையைத் திறம்படச் செய்ய, குறைந்த முயற்சியில் செய்து முடிக்க இத்தகு குறிப்புகளையெல்லாம் ஒரு நூலில் தொகுத்துக் காணமுடியுமானால்..? அதுவும் இன்றையக் குறிப்புகளைத் தருமானால்..? – எவ்வளவு பயனுள்ளதாயிருக்கும்”  என்னும் எண்ணம் தனது உள்ளத்தில் தோன்றியதான் விளைவே குறிப்பேடு என்னும் இந்நூல் என அதன் முன்னுரையில் இந்நூலின் நோக்கத்தை எடுத்துரைக்கிறார் வே. தில்லைநாயகம்.  

## நூலாக்க நெறிமுறை
“அறிவு கணந்தோறும் வளர்ந்துகொண்டே, விரிந்துகொண்டே, மாறிக்கொண்டே இருக்கிறது.  எனவே அறிவுநூல் பழையன கழித்து, புதியன கூட்டி காலத்திற்கேற்ப வெளிவர வேண்டும்.  அப்போதுதான் அந்நூல் பயனுள்ளதாயிருக்கும்.” அம்முறையில் ஒவ்வோராண்டும் பழையன கழித்து, புதியன கூட்டிச் செப்பமுற நிகழ் நிலைக்கேற்ப படைக்கப்பட்டதே குறிப்பேடு என்னும் இந்நூல் என இதன் நூலாக்க நெறிமுறையை விளம்புகிறது இதன் பதிப்புரை. 

## பொருட்குறிப்பு
குறிப்பேடு என்னும் இந்நூலில் 1008 பதிவுகளை உடைய “சொற்குறிப்பு” என்னும் சொல்லவுடைவும் பின்வரும் பதினொரு இயல்களும் உள்ளடக்கமாக இருக்கின்றன: 

# அதிசய அண்டம்
# புதிராம் பூமி
# உலக நாடுகள்
# புதிய இந்தியா
# நமது தமிழகம்
# இலக்கிய இல்லம்
# அறிவியல் அரங்கு
# பொதுமேடை
# பெருமக்கள் மன்றம்
# நிகழ் நிலையம்
# சுருக்கமும் விரிவும்
## சான்றடைவு


பகுப்பு: 1961 தமிழ் நூல்கள்
பகுப்பு: 1962 தமிழ் நூல்கள்
பகுப்பு: 1963 தமிழ் நூல்கள்
பகுப்பு: வே. தில்லைநாயகம் நூல்கள்
பகுப்பு:பொது அறிவுத் தமிழ் நூல்கள்
வளைகுடா

**வளைகுடா** (gulf)  என்பது நிலப்பரப்பை ஊடுருவி   நீண்டு  காணப்படும் கடல் நீர்ப்பரப்பாகும். எடுத்துக்காட்டுகள்: கட்ச் வளைகுடா, காம்பத் வளைகுடா, மன்னார் வளைகுடா. மேலும் பாரசீக வளைகுடாவைச் சுற்றியுள்ள நாடுகளை வளைகுடா நாடுகள் என்பர்.

## மேற்கோள்கள்


பகுப்பு:புவியியல்
மரபுவழி திருச்சபைச் சிலுவை

thumb|right|100px|மரபுவழி திருச்சபைச் சிலுவை
thumb|right|100px|உரசிய சிலுவை
**மரபுவழி திருச்சபைச் சிலுவை** (☦, *Orthodox cross*) அல்லது உரசிய (மரபுவழி திருச்சபைச்) சிலுவை (Russian (Orthodox) cross) என்பது கிறிஸ்தவச் சிலுவை வகைகளில் ஒன்றாகும். பொதுவாக கிழக்கு மரபுவழி திருச்சபை, பைசாந்திய மரபு கத்தோலிக்க கீழைத்திருச்சபைகள், கிழக்கு மரபு அங்கிலிக்க சமூகம் என்பன இதனைப் பயன்படுத்துகின்றன. இச்சிலுவை மூன்று குறுக்கு உத்தரங்களை கொண்டும், மேல் பகுதியில்  என்பது எழுதப்பட்டும், கீழே பாதம் வைப்பதற்கான ஆதாரப் பகுதியும் காணப்படும்.

## உசாத்துணை

## வெளி இணைப்புகள்

* 
* 

பகுப்பு:சிலுவைக் குறியீடுகள்
குருவிநாயனபள்ளி பாறை ஓவியங்கள்

**குருவிநாயனபள்ளி பாறை ஓவியங்கள்**, தமிழ்நாட்டின், கிருட்டிணகிரி மாவட்டத்தில் கிருட்டிணகிரியில் இருந்து ஏறத்தாழ 17 கிலோமீட்டர் தொலைவில் உள்ள குருவிநாயனப்பள்ளி என்னும் ஊருக்கு மேற்கில் காட்டுப்பகுதியில் காணப்படும் பெருங்கற்காலக் கல்திட்டையொன்றில் வரையப்பட்டுள்ள ஓவியங்கள் ஆகும். ஓவியங்கள் வெள்ளை நிறத்தில் வரையப்பட்டுள்ளன. 

இந்த ஓவியங்களில், கோட்டுருவமாக வரையப்பட்ட நான்கு மனித உருவங்களும், ஒரு சிறிய விலங்கு உருவமும் காணப்படுகின்றன. இவற்றைவிடக் கட்டங்களாக அமைந்த இரண்டு குறியீடுகளும் உள்ளன. இவற்றில் ஒன்று நான்கு கிடைக் கோடுகளையும், ஐந்து நிலைக்குத்துக் கோடுகளையும் கொண்டு 12 கட்டங்கள் உருவாகும்படி வரையப்பட்டுள்ளது. நிலைக்குத்துக் கோடுகளுள் நடுவில் உள்ள மூன்று கோடுகள் மேல்நோக்கி நீட்டப்பட்டு அம்புத்தலைகள் வரையப்பட்டுள்ளன. மற்றக் குறியீட்டில் மூன்று நிலைக்குத்துக் கோடுகளும், இரண்டு கிடைக் கோடுகளும் இரண்டு கட்டங்களை உருவாக்குகின்றன. நிலைக்குத்துக் கோடுகள் மூன்றும் மேலும் கீழும் கிடைக்கோடுகளைத் தாண்டி நீட்டப்பட்டுள்ளன. இக்குறியீட்டின் இரண்டு பக்கங்களிலும் சிறிய வட்டங்கள் வரையப்பட்டுள்ளன. 

இந்தக் குறியீடுகள் முன்னோர்களின் ஆவிகளுக்குப் படையல் வைத்து வழிபடும் ஒரு சடங்கைக் குறிப்பதாக இருக்கலாம் என்று இராசு பவுன்துரை கருதுகிறார்.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப., மதிவாணன், இரா., தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
செம ரகளை

**செம ரகளை** என்பது 2004ஆவது ஆண்டில் ராம்குமார் இயக்கத்தில் வெளியான ஒரு நகைச்சுவை தமிழ்த் திரைப்படமாகும். இப்படத்தில் சத்யராஜ், தேவயானி,  கலாபவன் மணி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு அறிமுக இசையமைப்பாளர் *சிமம் குமார்* இசையமைத்திருந்தார். இப்படம் 2004ஆம் ஆண்டில் வெளியானது.

## நடிகர்கள்
*சத்யராஜ்
*தேவயானி
*கலாபவன் மணி
*சிட்டி பாபு
*புவனேஸ்வரி

## பாடல்கள்
இப்படத்திற்கு அறிமுக இசையமைப்பாளர் சிம்மம் குமார் இசையமைத்திருந்தார்.

* *அகரவின்* - ஹரிஷ் ராகவேந்திரா, ஹரிணி
* *கல் கல்* - திப்பு
* *துள்ளுவதோ இளமை* - திப்பு, சிம்யா
* *தல் தல்* - திப்பு
* *தில் இருக்கு* - திப்பு

## மேற்கோள்கள்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பிந்தேசுவரி பிரசாத் மண்டல்

**பிந்தேசுவரி பிரசாத் மண்டல்** (*Bindheshwari Prasad Mandal* பி. 1918–1982), மண்டல் ஆணைக்குழு என்று அறியப்படும் இரண்டாவது பிற்படுத்தப்பட்ட வகுப்பினர் ஆணையத்தின் தலைவராகப் பணியாற்றிய இந்தியப் நாடாளுமன்ற உறுப்பினர் ஆவார்.
பி.பி. மண்டல் இந்திய நாடாளுமன்ற உறுப்பினர் மற்றும் சமூகச் சீர்திருத்தவாதி ஆவார். இவர் பிற்படுத்தப்பட்டோர் இரண்டாவது குழுவின் தலைவராக இருந்தவர். பிற்படுத்தப்பட்டோருக்கான கல்வி மற்றும் வேலை வாய்ப்புகள் பற்றிய இட ஒதுக்கீட்டுப் பரிந்துரைகளை இந்தக் குழு இந்திய நடுவணரசுக்குச் சமர்ப்பித்தது. பி.பி.மண்டல் வடக்குப் பிகாரில் சகர்சா என்னும் பகுதியில் வசதிமிக்க ஜமீன்தார் குடும்பத்தைச் சேர்ந்தவர்.

## குடும்பம்
பி. பி. மண்டல் பீகாரில் இந்து யாதவ சமூகத்தில் பிறந்தவர் ஆவார். இவர் பணக்கார ஜமீன்தார் ராஷ் பிஹாரி லால் மண்டலின் மகன் ஆவார். உள்ளூர் புராணத்தின் படி, இவரின் தந்தை 1911ஆம் ஆண்டு தில்லி தர்பாரில் இந்திய சுதந்திரத்திற்கான கோரிக்கையை எழுப்பினார். மண்டலின் தந்தை பீகாரின் முன்னணி அரசியல்வாதிகளில் ஒருவர் ஆவார்.

## மண்டல்குழு அறிக்கை
1968ஆம் ஆண்டில் பிகார் மாநில முதலமைச்சராக 30 நாள்கள் மட்டும் ஆட்சிப் புரிந்தார். 1978 திசம்பரில் மொரார்சி தேசாய் பிரதமராக இருந்தபோது பி.பி.மண்டல் தலைமையில் மனித உரிமைகள் குழு அமைக்கப்பட்டது.  அரசு அலுவலங்களிலும் கல்வி நிலையங்களிலும் பிற்படுத்தப்பட்டோருக்கான இடஒதுக்கீடுகள் பற்றிய பரிந்துரைகள் செய்யப்பட்டு நாடாளுமன்றத்தில் வைக்கப்பட்டது. ஆனால் சுமார் 10 ஆண்டுகள் கழித்து வி.பி.சிங் பிரதமராக இருந்தபோது மண்டல் குழு பரிந்துரைகள் நடைமுறைக்கு வந்தன,

## மேற்கோள்

பகுப்பு:1918 பிறப்புகள்
பகுப்பு:1982 இறப்புகள்
பகுப்பு:4வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:பீகார் முதலமைச்சர்கள்
பகுப்பு:பீகார் நபர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
மயிலாடும்பாறை பாறை ஓவியங்கள்

**மயிலாடும்பாறை பாறை ஓவியங்கள்**,  என்பவை தமிழ்நாட்டின் கிருட்டிணகிரி மாவட்டத்தில் கிருட்டிணகிரிக்கு அண்மையில் உள்ள மயிலாடும்பாறை என்னும் ஊரில் இருக்கும் குன்றுப் பகுதியில் அமைந்துள்ள குகைபோன்ற அமைப்பின் மேற்புறப் பாறை மேற்பரப்பில் வரையப்பட்டுள்ள ஓவியங்கள் ஆகும். இப்பகுதி ஏராளமான கல்திட்டைகளுடன் கூடிய பெருங்கற்காலச் சின்னங்களைக் கொண்ட களமாகும். 

மயிலாடும் பாறை சிற்றூரானது  கிருட்டிணகிரி மாவட்டம், கிருட்டிணகிரி வட்டத்தில், கிருட்டிணகிரி- சந்தூர்- மங்கள்பட்டி பேருந்து சாலையில் அமைந்துள்ளது. சந்தூரில் இருந்து சுமார் எட்டு கிலோமீட்டர் தொலைவில் உள்ள இந்த இடத்தை அடைய ரெட்டிப்பாளையும் என்ற இடத்தை அடைந்து, அங்கிருந்து வடபுறமாக திரும்பி மூன்று கிலோமீட்டர் தொலைவு செல்லவேண்டும். இங்கு இயற்கையாக அமைந்த குகை போன்ற பகுதி இரு பாறைகளுக்கு இடையில் உருவான அமைப்பால் உருவாகி உள்ளது. இந்த குகையில் மேற்புற கூரையில் ஓவியங்கள் வரையப்பட்டுள்ளன. இங்குள்ள ஓவியங்களில் மனிதன், விலங்குகள் ஆகியவற்றின் உருவங்களும், குறியீடுகளும் காணப்படுகின்றன. சிவப்பு. வெள்ளை நிறங்களில் கோட்டுருவங்களாக இவ்வுருவங்கள் காணப்படுகின்றன. வெள்ளை நிற ஓவியங்கள் சிவப்பு ஓவியங்களின்மீது மேற்படியும்படி வரையப்பட்டுள்ளன. இந்த இருவண்ணங்களும் இருவேறு காலகட்டத்தைச் சேர்ந்தவை என்றும், சிவப்பு வண்ண ஓவியம் மதலில் வரையப்பட்டு அதன்மீது மீண்டும் வெள்ளை வண்ணத்தில் வரையபட்டுள்ளது என்று க. ராஜன் குறிப்பிடுகிறார்.
 
பல ஓவியங்களில், மனிதர்கள் விலங்குகளின் மீது இருப்பது போலவும் நிற்பது போலவும் வரையப்பட்டுள்ளன. குடிசைக்குள் மனிதன் இருப்பது போலவும், அக்குடிசையும் மனிதனும் ஒரு விலங்குமீது இருப்பது போலவும் சில ஓவியங்கள் வரையப்பட்டுள்ளன. இவற்றுடன், வாள் போன்ற ஒரு பொருளுடன் விலங்குமீது இருக்கும் மனிதன், விலங்கை ஈட்டியால் வேட்டையாடுவது போன்ற காட்சிகளும் காணப்படுகின்றன. இங்கே மனித உருவங்கள் உடலுறவு கொள்வது போன்ற காட்சியொன்றும் உள்ளது. தமிழகத்தில் கிடைத்த முதலாவது இத்தகைய ஓவியம் இதுவாகும்.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D., Rock Art in Tamilnadu and its Archaeological Perspective.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
ஜெயலலிதா வேட்பு மனு தாக்கல் வழக்கு

**ஜெயலலிதா வேட்பு மனு தாக்கல் வழக்கு**  என்பது 2001இல் நடந்த தமிழ்நாடு சட்டசபை பொதுத் தேர்தலின் போது,  ஜெயலலிதா தேர்தல் ஆணைய விதிமுறைகளுக்கு முரணாக, இரண்டுக்கும் மேற்பட்ட  புவனகிரி, கிருஷ்ணகிரி, ஆண்டிப்பட்டி, புதுக்கோட்டை ஆகிய நான்கு சட்ட மன்ற தொகுதிகளில் வேட்பு மனு தாக்கல் செய்ததை எதிர்த்து,  தி. மு. க. வைச் சேர்ந்த, முன்னாள் நாடாளுமன்ற உறுப்பினர் செ. குப்புசாமி, சென்னை உயர்நீதிமன்றத்தில் சூன், 2007இல் வழக்கு தொடர்ந்தார். 

இதனை விசாரித்த சென்னை உயர்நீதிமன்றம், தேர்தல் ஆணையத்தின் விதிமுறைகளை மீறி, இரண்டுக்கும் மேற்பட்ட தொகுதிகளில் ஜெயலலிதா வேட்பு மனு தாக்கல் செய்தது தொடர்பாக  குற்றவியல் வழக்கு பதியுமாறு, இந்தியத் தேர்தல் ஆணையத்திற்கு உத்தரவிட்டது.இந்த வழக்கை உச்ச நீதிமன்றம் 2017ல் தள்ளுபடி செய்து உத்தரவிட்டது. 

## மேல் முறையீடுகள்
சென்னை உயர்நீதிமன்ற உத்தரவை எதிர்த்து, ஜெயலலிதாவின் மேல் முறையீடு மனுமீது இந்திய உச்ச நீதிமன்றம் ஜெயலலிதா மீதான குற்றவியல் நடவடிக்கைக்கு இடைக்கால தடை விதித்து, வழக்கை  மீண்டும் சென்னை உயர்நீதிமன்றத்திற்கே மாற்றி ஆணையிட்டது.  

சென்னை உயர்நீதிமன்றம் இவ்வழக்கு விசாரணையை முடித்து 6 மார்ச் 2013இல் தீர்ப்பு வழங்கும் முன்,  மனுதாரர் குப்புசாமி மரணமடைந்ததால்,  தி. மு. வை சேர்ந்த ஏ.கே.எஸ்.விஜயன், இவ்வழக்கை தான் தொடர்நது நடத்த அனுமதி கேட்டு உயர்நீதி மன்றத்தில் மனு தாக்கல் செய்தார். முதல் மனுதாரர் குப்புசாமி இறந்து விட்டதால், முதன்மை வழக்கு தள்ளுபடி ஆகிவிட்டதாக கூறி, விஜயனின் மனுவை தள்ளுபடி செய்தது. 

இதனை எதிர்த்து விஜயன்  உச்ச நீதிமன்றத்தில் தாக்கல் செய்த  மேல்முறையீடு மனு தொடர்பாக, பதில் மனு தாக்கல் செய்யுமாறு ஜெயலலிதாவுக்கு  உச்சநீதிமன்றம்  அறிவிக்கை அனுப்பியது. இவ்வழக்கு அரசியல் உள்நோக்கம் கொண்டது என்பதால் இதற்கு பதில் மனு தாக்கல் செய்ய தனக்கு ஆர்வம் இல்லை என ஜெயலலிதா கூறியதை அடுத்து, உச்ச நீதிமன்றம் இவ்வழக்கின் இறுதி விசாரணையை, தலைமை நீதிபதி எச். எல். தத்து, நீதிபதிகள் அருண் மிஸ்ரா, அமிதவ் ராய் ஆகியோர் அடங்கிய அமர்வு,  8 செப்டம்பர் 2015க்கு ஒத்திவைத்தது.

## மேற்கோள்கள்


## வெளி இணைப்புகள்
* வேட்பு மனு தாக்கல் விவகாரம் ஜெயலலிதாவுக்கு கருணாநிதி கேள்வி 

பகுப்பு:தமிழ்நாட்டில் வழக்குகள்
பகுப்பு:ஜெயலலிதா
சிலுவைகளின் குன்று

thumb|300px|கிட்டடிய பார்வையில் சிலுவைகளின் குன்று
thumb|300px|பொதுப் பார்வையில் சிலுவைகளின் குன்று
**சிலுவைகளின் குன்று** (*Hill of Crosses*) என்பது வட லித்துவேனியாவில் அமைந்துள்ள *சியாவுலியாய்* நகரின் வடக்கில் 12 கி.மீ தூரத்தில் உள்ள கிறித்தவ யாத்திரிகர்களின் இடமாகும். இவ்விடத்தில் சிலுவைகளை விட்டுவிட்டுப் போவதற்கான சரியான காரணம் தெரியாது. ஆனால் 1831 எழுச்சியின் பின் முன்னைய மலைக் கோட்டையில் முதலாவது சிலுவை வைக்கப்பட்டதாக நம்பப்படுகிறது. பாரம்பரியமாக இங்கு சிலுவைகள் மாத்திரமன்றி பெரிய திருச்சிலுவை, லித்துவேனியாப் மறைபிதாக்களின் செதுக்கிய உருவங்கள், மரியாளின் சிலைகள், ஆயிரக்கணக்கான சிறிய உருவச்சிலைகள், செபமாலை போன்றவற்றை அங்கு கத்தோலிக்க யாத்திரிகர்கள் எடுத்துச் சென்று வைக்கின்றனர். இங்குள்ள சிலுவைகளின் சரியான எண்ணிக்கை தெரியாது. 1990 இல் நடத்தப்பட்ட கணக்கீட்டின்படி கிட்டத்தட்ட 55,000 என்றும் 2006 இல் 100,000 என்றும் கணக்கிடப்பட்டுள்ளது.

## உசாத்துணை

## வெளி இணைப்புக்கள

* KryziuKalnas.lt
* Hill of Crosses Lithuania
* Speech by John Paul II
* HillofCrosses.com 

பகுப்பு:லித்துவேனியா
பகுப்பு:கிறித்தவக் கலை
ராஜ்காட்

**ராஜ்காட்** (Raj Ghat)  (இந்தி: राज घाट), யமுனை ஆற்றங்கரையில் பழைய தில்லியில்  அமைந்த வரலாற்றுச் சிறப்புமிக்க இடமாகும். இங்கு மகாத்மா காந்தி நினைவிடம் அமைந்துள்ளது. காந்தியின் படுகொலைக்குப் பின் அவரது பூத உடல் இவ்விடத்தில் 31 சனவரி 1948 அன்று எரியூட்டப்பட்டு, பின்னர் நினைவிடம் (சமாதி) அமைக்கப்பட்டது. எனவே இவ்விடம் ராஜ்காட் (மன்னர்களின் படித்துறை) என்று அழைக்கப்படுகிறது.

## ராஜ்காட் பகுதியில் அமைந்த பிற முக்கிய நினைவிடங்கள்

 

*ராஜ்காட்* எனும் வடமொழி சொல்லிற்கு *அரசர்களின் படித்துறை* என்று பொருள். யமுனை ஆற்றங்கரையின் படித்துறைகளில் அமைந்த நினைவிடங்களில், மகாத்மா காந்தி, ஜவகர்லால் நேரு, லால் பகதூர் சாஸ்திரி, இந்திரா காந்தி மற்றும் ராஜீவ் காந்தி நினைவிடங்கள் புகழ்பெற்றவை.

## ராஜ்காட் பகுதியில் அமைந்த நினைவிடங்கள்
ராஜ்காட் தொடர்பான நினைவிடங்கள்; 

## மேற்கோள்கள்

* 

## வெளி இணைப்புகள்

* India official tourism website

பகுப்பு:தில்லி
பகுப்பு:நினைவகங்கள்
குவைத் தேசிய அருங்காட்சியகம்

**குவைத்து தேசிய அருங்காட்சியகம்** *( Kuwait National Museum)* என்பது குவைத்து நாட்டில் அமைந்துள்ள குவைத்தின் தேசிய அருங்காட்சியகம் ஆகும். 1983 ஆம் ஆண்டில் நிறுவப்பட்ட இவ்வருங்காட்சியகம் மைக்கேல் எக்கோகாரடு என்பவரால் வடிவமைக்கப்பட்டது.

மத்தியில் உள்ள ஒரு தோட்டத்தைச் சுற்றிலும் ஐந்து கட்டிடங்களாக இவ்வருங்காட்சியகம் அமைந்துள்ளது. மத்தியில் முற்றங்களுடன் கூடிய தாய்நாட்டு அரபு மண்வீடுகளின் கட்டிடக்கலைக்கு இணையாக இக்கட்டிடங்களின் கலையமைப்பு வடிவமைக்கப்பட்டுள்ளது. பிரதான கட்டிடங்கள் ஐந்தும் உயர்ந்த நடைபாதைகளால் ஒன்றுடன் ஒன்று இணைக்கப்பட்டுள்ளன. அரேபியத் தீபகற்பத்தின் அறிவு , புவியியல், வரலாறு மற்றும் நாகரிகம் ஆகியவற்றின் அடிப்படையில் இக்கட்டிடங்கள் குழுப்படுத்தப்பட்டுள்ளன என்று எக்கோகாரடு விளக்கமளிக்கிறார்

இவ்வருங்காட்சியகம் புறக்கணிக்கபட்டும் சரியாகப் பயன்படுத்தப்படாமலும் காணப்படுவதாக 2014 ஆம் ஆண்டின் புள்ளிவிவரங்கள் தெரிவிக்கின்றன."

## மேற்கோள்கள்

பகுப்பு:குவைத் அருங்காட்சியகங்கள்
தூலியம்(III) குளோரைடு

**தூலியம்(III) குளோரைடு** *(Thulium(III) chloride)* என்பது TmCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தூலியம் மற்றும் குளோரின் சேர்ந்து உருவாகும் இச்சேர்மம் தூலியம் முக்குளோரைடு என்றும் அழைக்கப்படுகிறது. மஞ்சள் நிறப் படிகங்களாக இச்சேர்மம் உருவாகிறது. தூலியம்(III) குளோரைடு எண்முக தூலியம் அயனிகள் கொண்ட  YCl3 (AlCl3) அடுக்கு படிகவமைப்பைக் கொண்டுள்ளது.

## வினைகள்
தூலியம்(III) ஆக்சைடுடன் அடர் ஐதரோகுளோரிக் அமிலத்தைச் சேர்த்து வினைப்படுத்துவதன் மூலம் இக்குளோரைடின் நீரேற்று வடிவத்தைப் பெறமுடியும். தூலியம்(III) குளோரைடு வலிமையான காரங்களுடன் வினைபுரிந்து தூலியம்(III) ஆக்சைடைத் தருகிறது.

## மேற்கோள்கள்

## இவற்றையும் காண்க
*தூலியம்(III) ஆக்சைடு

பகுப்பு:தூலியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
தூலியம்(III) ஆக்சைடு

**தூலியம்(III) ஆக்சைடு** *(Thulium(III) oxide)* என்பது Tm2O3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெளிர் பச்சை நிறத்தில் இருக்கும் இச்சேர்மத்தின் அசுத்த மாதிரி முதன்முதலில் 1878 ஆம் ஆண்டு எர்பியாவில் இருந்து தியோடர் கிளீவ் என்பவரால் கண்டறியப்பட்டது. இவரே இச்சேர்மத்திற்கு தூலியா என்று பெயரிட்டார். ஆய்வகத்தில் தூலியம் உலோகத்தைக் காற்றில் எரிப்பதனால் தூலியம்(III) ஆக்சைடு தயாரிக்க முடியும். தூலியம் நைட்ரேட்டு போன்ற ஆக்சோ அமில உப்புகளைச் சிதைத்தும் தூலியம்(III) ஆக்சைடு தயாரிக்கலாம்.

## மேற்கோள்கள்

## இவற்றையும் காண்க
* தூலியம்(III) குளோரைடு

பகுப்பு:தூலியம் சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
ந. வளர்மதி

**ந‌. வளர்மதி**, (*N. Valarmathi*) (31,சூலை, 1959- 02, செப்டம்பர், 2023)  இஸ்ரோவின் ரிசாட் 1 செயற்கைக்கோளின் திட்ட இயக்குநர், இந்தியப் பகுதிக்கான இடஞ்சுட்டி செயற்கைக்கோள் அமைப்பு, சரல் செயற்கைக்கோள், ஜிசாட்-7, செவ்வாய் சுற்றுகலன் திட்டம், ஜிசாட்-14 எனும் இந்திய விண்வெளி ஆராய்ச்சி நிறுவனத்தின் பல திட்டங்களில் சிறப்பாக செயல்பட்டவர் என்ற பெருமைகளை உடையவர். முன்னாள் இந்தியக் குடியரசுத் தலைவர் ஆ. ப. ஜெ. அப்துல் கலாம் நினைவாக தமிழக அரசின் சார்பில் வழங்கப்படும் அப்துல் கலாம் விருதினை பெற்ற முதலாவது நபர் இவராவார்.

## பிறப்பு
வளர்மதி தமிழ்நாட்டில் அரியலூரில் 1959 சூலை 31 அன்று பிறந்தார்ர். நடராஜன் - ராமசீத்தா தம்பதியருக்கு மூன்று பிள்ளைகளில் மூத்தவராக பிறந்தவர்.

## கல்வி
அரியலூர் நிர்மலா மேல்நிலைப் பள்ளியில் தமிழ்வழிக் கல்வியில் படித்தவர். கல்லூரி படிப்பை அரியலூர் அரசு கலைக் கல்லூரியிலும் தொடர்ந்து கோயம்புத்தூர், அரசினர் தொழில்நுட்பக் கல்லூரியில் இளம்பொறியியல் மின்னியலிலும், சென்னை, அண்ணா பல்கலைக்கழகத்தில் முதுபொறியியல், மின்னனுவியல், தொடர்பியலிலும் படித்து முதல் நிலையில் தேர்ச்சி பெற்றதையடுத்து 1984 ஆம் ஆண்டு இசுரோவில் இணைந்தார். DRDO, இசுரோ இரண்டிலும் வாய்ப்புகள் வந்தபோது இசுரோவினைத் தேர்ந்தெடுத்தார்.

## விண்வெளித் தொழில் நுட்ப ஆய்வு
1984 ஆம் ஆண்டு முதல் இஸ்ரோவில் இணைந்து பணியாற்றி வரும்  2012-ம் ஆண்டு தயாரிக்கப்பட்ட ‘ வீவாணி படிமமாகச் செயற்கைக்கோள்' (ரிசாட்-1) திட்ட இயக்குநராகப் பணியாற்றினார். இது 24 மணி நேரமும் படம் எடுத்து அனுப்பக் கூடியது.

## குடும்பம்
கணவர் ஜி. வாசுதேவன் வங்கியாளராக பணிபுரிந்து வருகின்றார். இவர்களுக்கு ஒரு மகனும், ஒரு மகளும் உள்ளனர்.

## பெற்ற பட்டங்களும் சிறப்புக்களும்
;விருதுகள்
* டாக்டர் ஏ. பி. ஜே. அப்துல் கலாம் விருது - 2015  
* தி இந்து தமிழ் நாளிதழின் தமிழ் திரு விருது, 2017.

## மேற்கோள்கள்

## வெளி இணைப்புகள்
*விகடன் செய்திகளில்
*ஒன் இந்தியா இணையதள செய்திகளில்
*thehindu செய்திகளில்

பகுப்பு:தமிழ் பொறியியலாளர்கள்
பகுப்பு:தமிழ் அறிவியலாளர்கள்
பகுப்பு:தமிழகப் பெண் அறிவியலாளர்கள்
பகுப்பு:வாழும் மக்கள்
பகுப்பு:இந்தியப் பெண் அறிவியலாளர்கள்
பகுப்பு:அப்துல் கலாம் விருது பெற்றவர்கள்
பகுப்பு:அரியலூர் மாவட்ட மக்கள்
ஐலவ்யூ

**ஐலவ்யூ** (*ILOVEYOU*) அல்லது **இலவு இலெற்றர்** (*Love Letter*) என்பது கிறீன்விச்சு இடைநிலை நேரப்படி, 2000ஆம் ஆண்டு மே 4ஆம் நாள் அன்றும் அதன் பின்னரும் மில்லியன் கணக்கிலான விண்டோசுக் கணினிகளைத் தாக்கிய கணினிப் புழு ஆகும். இது "ILOVEYOU" என்ற தலைப்புடன் "LOVE-LETTER-FOR-YOU.txt.vbs" என்ற இணைப்பைக் கொண்ட மின்னஞ்சலால் பரவியது. இவ்விணைப்பைத் திறக்கும்போது ஒரு விசுவல் பேசிக்கு நிரல் செயற்படத் தொடங்கும். இந்நிரல் கணினியில் படிமக் கோப்புகளை மேலெழுதி விடுவதுடன், விண்டோசு முகவரிப் புத்தகத்திலுள்ள அனைத்து மின்னஞ்சல் முகவரிகளுக்கும் தனது படியை அனுப்பி விடும். மேலும், இது கடவுச்சொற்களைத் திருடும் மென்பொருளையும் தரவிறக்கம் செய்கின்றது. இப்புழுவின் 82 வகைகளைக் கண்டறிந்துள்ளதாகச் சிமாண்டெக்கு கூறுகின்றது.

## தாக்கம்

இப்புழுவால் உலக அளவில் 5.5-8.7 பில்லியன் அமெரிக்கத் டெலர் பெறுமதியான சேதம் ஏற்பட்டதாகக் கணிக்கப்பட்டது. இதனை நீக்குவதற்கு 15 பில்லியன் அமெரிக்கத் தொலர் செலவாகியிருக்கலாம் எனவும் கணிக்கப்பட்டது. அத்துடன், இணையத்துடன் இணைக்கப்பட்ட கணினிகளின் பத்து விழுக்காட்டு அளவிலான கணினிகள் இதனால் பாதிக்கப்பட்டிருக்கலாம் எனக் கணிக்கப்பட்டது.

## இவற்றையும் பார்க்க
* கோட் ரெட் (கணினிப் புழு)
* கணினி நச்சுநிரல்

## மேற்கோள்கள்

பகுப்பு:கணினி நச்சுநிரல்
சிரக்காசு நகரின் லூசியா

**சிரக்காசு நகரின் லூசியா**  என்பவர் கிறிஸ்தவ மறைசாட்சி மற்றும் புனிதை ஆவார். இவர் கத்தோலிக்கம், லூதரனியம், ஆங்கிலிக்கம், கிழக்கு மரபுவழி திருச்சபை ஆகிய சபையினாரால் புனிதையாக வணங்கப்படுகிறார்.

## வாழ்க்கைக் குறிப்பு

## ஆதாரங்கள்

பகுப்பு:கிறித்தவப் புனிதர்கள்
பகுப்பு:304 இறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:283 பிறப்புகள்
உலோகண்ட்வாலா மினர்வா

**உலோகண்ட்வாலா மினர்வா** *(Lokhandwala Minerva)* என்பது மும்பையில் கட்டப்பட்டுவரும் 82 மாடிகள் கொண்ட மீவுயர வானளாவி ஆகும். இவ்வானளாவியில் இரண்டு கோபுரங்கள், ஒவ்வொன்றும்  82 மாடிகளைக் கொண்டதாக கட்டப்பட்டு வருகிறது. 2 மற்றும் 16 ஆவது மாடிகள் வாகனங்கள் நிறுத்துமிடமாகவும் 17 ஆவது மாடி நடைமேடை அரங்கத் தோட்டமாகவும் 26 ஆவது அடுக்கு முதல் 79 ஆவது அடுக்கு வரை குடியிருப்புப் பகுதிகளாகவும் சேவை மையம் 80 ஆவது மாடி மற்றும் கூரை மேல்வீடு 81 மற்றும் 82 ஆவது மாடிகளிலும் அமையும் வகையில் கட்டப்பட்டு வருகிறது. 
 
## அமைவிடம்

மகாராட்டிர மாநிலம் மும்பையில் உள்ள மகாலட்சுமியில், உலோகண்ட்வாலா மினர்வா அமைந்துள்ளது. வளர்ச்சித் திட்டம் என்ற பெயரில் இங்குள்ள குடிசைப் பகுதிகளை அகற்றிவிட்டு அவ்விடத்தில் இக்கட்டிடம் கட்டப்பட்டு வருகிறது. குடிசைவாழ் மக்களுக்கு இலவச இடமும் இருப்பிடமும் தரப்படும் என்ற உறுதி கொடுத்த பின்னரே கட்டிட நிபுணர்கள் இவ்விடத்தை அவர்களிடம் இருந்து பெற்றுக் கொண்டனர்.

## மேற்கோள்கள்
 

பகுப்பு:இந்திய வானளாவிகள்
பகுப்பு:மும்பை
சங்கனாசேரி தொடருந்து நிலையம்

**சங்கனாசேரி தொடருந்து நிலையம்**, இந்திய ரயில்வேயின் தென்னக இரயில்வே மண்டலத்தின் கட்டுப்பாட்டில் உள்ளது. இது திருவனந்தபுரம் கோட்டத்துக்கு உட்பட்ட நிலையம். இது சங்கனாச்சேரியில் அமைந்துள்ளது. இது கோட்டயம் - எர்ணாகுளம் - திருவனந்தபுரம் வழித்தடத்தில், கோட்டயத்துக்கும் திருவல்லைக்கும் இடையில் அமைந்துள்ளது.

## நின்றுசெல்லும் தொடர்வண்டிகள்

## சான்றுகள்

## மேற்கோள்கள்

பகுப்பு:கோட்டயம் மாவட்டத்திலுள்ள தொடருந்து நிலையங்கள்
டென்ஸ்போர்ட்ஸ்

**டென் ஸ்போர்ட்ஸ்** என்பது விளையாட்டு நிகழ்ச்சிகளை ஒளிபரப்பும் தொலைக்காட்சிக் குழுமம் ஆகும். இது கிரிக்கெட், கால்பந்தாட்டம், கோல்ஃப் உள்ளிட்ட விளையாட்டுகளை ஒளிபரப்ப டென் கிரிக்கெட், டென் ஆக்சன், டென் கோல்ஃப் உள்ளிட்ட தொலைக்காட்சிகளை இயக்குகிறது.

## சான்றுகள்

## இணைப்புகள்
* அதிகாரப்பூர்வ இணையத்தளம்

பகுப்பு:ஊடக வணிக நிறுவனங்கள்
பகுப்பு:2002 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
கொல்லப்பள்ளி

கொல்லப்பள்ளி என்ற பெயரில் உள்ள ஊர்கள்:
## தமிழ்நாடு
* கொல்லப்பள்ளி (ஒசூர்)
* கொல்லப்பள்ளி (கிருஷ்ணகிரி)
* கொல்லப்பள்ளி (தளி)
* கொல்லப்பள்ளி (சூளகிரி)

## ஆந்திரம்/தெலுங்கானா
* கொல்லப்பள்ளி, திரிபுராந்தகம்
* கொல்லப்பள்ளி, தர்லுபாடு
* கொல்லப்பள்ளி, கரீம்நகர் மாவட்டம்
* கொல்லப்பள்ளி, கொண்டாபூர்
* கொல்லப்பள்ளி, கூடம் கொத்தவீடி
* கொல்லப்பள்ளி, சேகுண்டா
* கொல்லப்பள்ளி, சேவெள்ள
* கொல்லப்பள்ளி, ஜக்தேவ்பூர்
* கொல்லப்பள்ளி, ஜட்சர்லா
* கொல்லப்பள்ளி, டேகலபள்ளி
* கொல்லப்பள்ளி, தேவருப்புலா
* கொல்லப்பள்ளி, நர்சாபூர்
* கொல்லப்பள்ளி, நூஜிவீடு
* கொல்லப்பள்ளி, நென்னெல்
* கொல்லப்பள்ளி, யல்லாரெட்டி
* கொல்லப்பள்ளி, ராப்தாடு
* கொல்லப்பள்ளி, சுல்தானாபாத்
* கொல்லப்பள்ளி கலான்
* கொல்லப்பள்ளி குர்து

கொல்லப்பல்லே என்ற பெயரில் உள்ள கட்டுரைகள்
* கொல்லப்பல்லே, அனந்தபுரம்
* கொல்லப்பல்லே, ஒண்டிமிட்டா
* கொல்லப்பல்லே, கமலாபுரம்
* கொல்லப்பல்லே, கங்காதர நெல்லூர்
* கொல்லப்பல்லே, குடிபாலா
* கொல்லப்பல்லே, கும்மகட்டா
* கொல்லப்பல்லே, கூடுரு
* கொல்லப்பல்லே, சித்தூர்
* கொல்லப்பல்லே, சேஜெர்லா
* கொல்லப்பல்லே, திருப்பதி ஊரகம்
* கொல்லப்பல்லே, துவ்வூர்
* கொல்லப்பல்லே, புத்தூர்
* கொல்லப்பல்லே, பங்காருபாலம்
* கொல்லப்பல்லே, பீ. கொத்தகோட்டை
* கொல்லப்பல்லே, மைலவரம்
* கொல்லப்பல்லே, யடமரி
* கொல்லப்பல்லே, வரிகுண்டபாடு
* கொல்லப்பல்லே, சதாசிவநகர்
* கொல்லப்பல்லே வெங்கடாபுரம்
இந்திரா நகர்

* இந்திரா நகர், பெங்களூர்
* இந்திரா நகர், சென்னை
* இந்திரா நகர், லக்னோ
* இந்திரா நகர், திரிப்புரா
ஓவாடா

**ஓவாடா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இந்த ஊரின் வடமேற்கில் பாலண் என்ற ஊரும், வடக்கில் மூளி, மேற்கிலும், தென்மேற்கிலும் கடோய் என்ற ஊரும், வடகிழக்கில் கோச்வாடா என்ற ஊரும், கிழக்கிலும், தென்கிழக்கிலும் கல்வாடா என்ற ஊரும், தெற்கில்  டக்கர்வாடா என்ற ஊரும் அமைந்துள்ளன.

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரில் இருந்து மாவட்டச் சாலைகளின் வழியாக மற்ற ஊர்களுக்கு செல்லலாம். மாநில நெடுஞ்சாலையின் வழியாக வல்சாடு நகரத்தை சென்றடையலாம். அங்கு செல்லும் வழியிலேயே தேசிய நெடுஞ்சாலை குறுக்கிடுகிறது.

## சான்றுகள்

பகுப்பு:வல்சாடு மாவட்டம்
கக்வாடிதாந்தி

**கக்வாடிதாந்தி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இது கடலை ஒட்டியுள்ள ஊர். இதன் மேற்கில் காம்பத் வளைகுடா சூழ்ந்துள்ளது. வடக்கில் நவ்சாரி மாவட்டத்தின் கந்தேவி வட்டமும், வடகிழக்கிலும், கிழக்கில் மால்வண் என்ற ஊரும், தெற்கிலும், தென்கிழக்கிலும் தாண்டி என்ற ஊரும் அமைந்துள்ளன.

## மக்கள் தொகை
இந்த ஊருக்கான மக்கள் தொகை விவரங்கள்:
இங்கு 8785 மக்கள் வாழ்கின்றனர். இவர்களில் 4589 பேர் ஆண்கள், 4196 பேர் பெண்கள் ஆவர்.

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இங்கிருந்து வல்சாடு நகரத்தை மாநில நெடுஞ்சாலை வழியாக சென்றடையலாம். இந்த ஊர் மாநில நெடுஞ்சாலையுடன் இணைக்கப்பட்டுள்ளது.

## சான்றுகள்

பகுப்பு:வல்சாடு மாவட்டம்
குண்டி, வல்சாடு வட்டம்

::இதே பெயரில் உள்ள பிறவற்றைப் பற்றி அறிய, குண்டி என்ற பக்கத்தைப் பார்க்கவும்.

**குண்டி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இதன் வடமேற்கில் சங்கர் தலாவ் என்ற ஊரும், வடக்கில் டுங்கிரி என்ற ஊரும், வடமேற்கிலும், மேற்கிலும் இந்தர்கோட்டா என்ற ஊரும், மேற்கில் சீக்லா என்ற ஊரும், கிழக்கில் இந்தர்கோட்டா, கஜுர்டி ஆகிய ஊர்களும், 
தென்மேற்கில் சரோதி என்ற ஊரும், தெற்கில் சரோண் என்ற ஊரும், தென்கிழக்கில் கஜுர்டி என்ற ஊரும் அமைந்துள்ளன.

## மக்கள் தொகை
இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இங்கு 2642 மக்கள் வசிக்கின்றனர். இவர்களில் 1356 பேர் ஆண்கள், 1286 பேர் பெண்கள் ஆவர்.

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊர் தேசிய நெடுஞ்சாலையுடனும், மாநில நெடுஞ்சாலையுடனும் இணைக்கப்பட்டுள்ளது.
*அருகிலுள்ள தொடருந்து நிலையம்: வல்சாடு தொடருந்து நிலையம்

## சான்றுகள்

பகுப்பு:வல்சாடு மாவட்டம்
கோசம்குவா

**கோசம்குவா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இந்த மாவட்டத்தின் மேற்கில் சீஞ்சாய் என்ற ஊரும், பிற திசைகளில் தரம்பூர் வட்டமும் சூழ்ந்துள்ளன.

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்தக் கிராமத்தில் இருந்து மாவட்ட சாலையின் வழியாக பிற ஊர்களுக்கு செல்லலாம்.

## சான்றுகள்

பகுப்பு:வல்சாடு மாவட்டம்
டிசிப்ரோசியம் ஆக்சைடு

**டிசிப்ரோசியம் ஆக்சைடு** *(Dysprosium Oxide)* என்பது Dy2O3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறம் பெற்றுள்ள இத்துகள் சிறிதளவு நீருறிஞ்சும் தன்மை கொண்டுள்ளது. மட்பாண்டத்தொழில், கண்ணாடி, நின்றொளிரிகள், சீரொளி , டிசிப்ரோசியம் உலோக ஆலைடு விளக்குகள், ஆகியனவற்றில் சிறப்பாகப் பயன்படுத்தப்படுகிறது.

அமிலங்களுடன் வினை புரிந்து தொடர்புடைய டிசிப்ரோசியம்(III) உப்புகளை உருவாக்குகிறது.

Dy2O3 + 6 HCl → 2 DyCl3 + 3 H2O

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
பகுப்பு:கனிம வேதியியல் சேர்மங்கள்
பாமயன்

**பாமயன்** (*Pamayan*) என்பவர்  நெல்லை மாவட்டத்தில் கடையநல்லூர் அருகில் உள்ள சுந்தரேசபுரம் ஊரைச் சேர்ந்த இயற்கை வேளாண்மை விஞ்ஞானி, எழுத்தாளர் ஆவார்.

## கல்வி
எம்.ஏ. சமூகவியல், இதழியல் பட்டயப்படிப்பு படித்துள்ளார்.

## புத்தகங்கள்
* இவர் எழுதிய *வேளாண் இறையாண்மை* என்னும் நூலின் முதற் பதிப்பு தமிழினி பதிப்பகத்தினரால் 2011 ஆம் ஆண்டு வெளியிடப்பட்டது.
பிற நூல்கள்
* அள்ளித் தரும் நிலம் - தற்சார்பு வேளாண்மைக்கான கையேடு (2008, அடிசில் (பனுவல்) சோலை)
* அணுக்குண்டும் அவரை விதைகளும்  (2008, தமிழினி பதிப்பகம்)
* நியாய வணிகம் (2003, அமைதி அறக்கட்டளை)
* தாணுமாலயன் ஆலயம் (2008, தமிழினி பதிப்பகம்)
* முன்னத்தி ஏர் (இந்து தமிழ் இதழில் தொடராக வெளிவந்து, அவர்களாலேயே நூலாக வெளியிடப்பட்டது.)
## மேற்கோள்கள்

பகுப்பு:தமிழ் அறிவியலாளர்கள்
பகுப்பு:வாழும் மக்கள்
டிசிப்ரோசியம் தைட்டனேட்டு

**டிசிப்ரோசியம் தைட்டனேட்டு** *(Dysprosium titanate)* என்பது Dy2Ti2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தைட்டனேட்டு குடும்பத்தின் பீங்கான் பொருளான இச்சேர்மம் பைரோ குளோர் என்ற ஆக்சைடு கனிமத்தின் அமைப்புடன் காணப்படுகிறது. இதனுடைய சிஏஎசு எண் 68993-464 ஆகும்.

ஓல்மியம் தைட்டனேட்டு மற்றும் ஓல்மியம் வெள்ளீயமேட்டு சேர்மங்கள் போல டிசிப்ரோசியம் தைட்டனேட்டும் ஒர் அடி நிலை ஆற்றல் பொருளாகும். தாழ் வெப்பநிலை மற்றும் உயர் காந்தப்புலத்தில் போலித்துகள்கள் ஒருமுனைக்காந்தத்தை ஒத்திருப்பதாக 2009 ஆம் ஆண்டில் கண்டறியப்பட்டது
.
டிசிப்ரோசியம் தைட்டனேட்டை அணுக்கரு உலைகளில் பயன்படுத்த ஆய்வுகள் நடைபெறுகின்றன.

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:தைட்டனேட்டுகள்
பகுப்பு:கனிம வேதியியல் சேர்மங்கள்
பகுப்பு:பீங்கான் பொருட்கள்
ஆஃபினியம் கார்பைடு

**ஆஃபினியம் கார்பைடு** அல்லது **ஆஃபினியம்(IV)கார்பைடு** *(Hafnium carbide)* என்பது HfC  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதனுடைய உருகுநிலை சுமார் 39000 செ வெப்பநிலையாகும். இச்சேர்மமே மிகவும் அதிக அனல் எதிர்ப்பு இருமச் சேர்மமாக  அறியப்படுகிறது. இருந்தபோதிலும் ஆஃபினியம் கார்பைடு  குறைவான ஆக்சிசனேற்ற எதிர்ப்பையே கொண்டுள்ளது. 430 <sup>0</sup> செ வெப்பநிலையில் இது ஆக்சிசனேற்றம் அடையத் தொடங்குகிறது .

பொதுவாகவே ஆஃபினியம் கார்பைடு குறைவுக் கார்பன்களையே கொண்டிருக்கும். எனவே அதன் உட்கூறுகளை அல்லது பொதிவைக் குறிப்பிடுகையில் HfCx (x = 0.5 to 1.0) என்றே குறிப்பிடுவர். மேலும், கார்பனின் அளவு எதுவாக இருந்தாலும் இதன் படிக அமைப்பு  கனசதுர பாறை உப்பு படிக அமைப்பிலேயே காணப்படுகிறது. 

ஆஃபினியம்(IV) ஆக்சைடை கார்பனுடன் சேர்த்து 1800 முதல் 2000 <sup>0</sup> செ வெப்பநிலைக்கு சூடாக்குவதால் அது ஒடுக்கமடைந்து ஆஃபினியம் கார்பைடு தூள் உருவாகிறது. ஆஃபினியம்(IV) ஆக்சைடில் உள்ள ஆக்சிசன் முழுவதையும் நீக்குவதற்கு மிகநீண்ட நேரம்வரை வினை செயல்முறை நிகழ்கிறது. தொழில் நுட்ப சிக்கல் மற்றும் அதிகமான பொருட்செலவு போன்ற காரணங்களால் , இம்முறைக்கு மாறாக மீத்தூய்மை ஆஃபினியம் கார்பைடு பூச்சு முறையும் பின்பற்றப்படுகிறது.  இதற்காக மீத்தேன், ஐதரசன் மற்றும் ஆஃபினியம்(IV) குளோரைடு வாயுக்களின் வாயுக்கலவை படியவைத்தல் முறையில் பூசப்படுகிறது. ஆஃபினியம் கார்பைடின் அதிக உருகுநிலை மற்றும் அதிகக் கடினத்தன்மைகளின் காரணமாக இது குறைந்த அளவான பயன்களையே கொண்டுள்ளது. 

ஆஃபினியம் கார்பைடின் இணைக்காந்தப் பண்புகள் x ≤ 0.8 முதல் x இன் அதிக மதிப்புக்கு ஏற்ப  எதிர்காந்தப் பண்புக்கு மாறுகின்றன. ஆஃபினியம் கார்பைடின் படிக அமைப்பை ஒத்த TaCx  இன் காந்தப் பண்புகள் இதற்கு நேர் எதிரான பண்புகளைக் கொண்டுள்ளது. அதாவது எதிர்காந்தப் பண்பிலிருந்து இணைக்காந்தப் பண்பிற்கு மாறுகிறது.

## இதையும் காண்க
*ஆஃபினியம் கார்போநைட்ரைடு

## மேற்கோள்கள்

பகுப்பு:கார்பைடுகள்
பகுப்பு:ஆஃபினியம் சேர்மங்கள்
பகுப்பு:பாறை உப்பு படிகக் கட்டமைப்பு
இந்திரா நகர், சென்னை

**இந்திரா நகர் ** () சென்னைப் பெருநகரின் தென்பகுதியில் அமைந்துள்ள செல்வச்செழிப்பான புறநகர்ப் பகுதியாகும்.

1970களின் பிற்பகுதியிலும் 1980களின் துவக்கத்திலும் இந்திரா நகர் தமிழ்நாடு வீட்டு வசதி வாரியத்தால் உருவாக்கப்பட்டது. வீட்டுமனைகள், அடுக்ககங்கள், வணிக வளாகங்கள், அகன்ற சாலைகள், பள்ளி மண்டலங்கள், பேருந்து முனையங்கள், பூங்காக்களை இந்த வாரியம் திட்டமிட்டு உருவாக்கியது. முறையாக அரசால் திட்டமிடப்பட்ட நகர்புறப் பகுதியாக இந்திராநகர் விளங்குகின்றது. அதே காலகட்டத்தில் வீட்டு வசதி வாரியம் அண்ணா நகர், கேகே நகர், அசோக் நகர் மற்றும் பெசண்ட் நகர் பகுதிகளையும் உருவாக்கியது. சென்னை  திரள் விரைவுப் போக்குவரத்து அமைப்பின் இந்திரா நகர் தொடருந்து நிலையம் இப்பகுதிக்கு சேவையளிக்கிறது. *இந்து  மேல்நிலைப்பள்ளி* இப்பகுதியில் அமைந்துள்ளது.

பகுப்பு:சென்னை சுற்றுப் பகுதிகள்
பதிவு அஞ்சல்

**பதிவு அஞ்சல்** என்பது, பல்வேறு நாடுகளில் உள்ள அஞ்சல் சேவைகள் வழங்கும் ஒரு சேவை ஆகும். இச்சேவையில், அனுப்புபவர், அனுப்பியதற்குச் சான்றாக பற்றுச்சீட்டொன்றைப் பெற்றுக்கொள்ள முடிவதுடன், தேவையெனில், குறித்த பொருள் உரிய இடத்தில் சேர்ப்பிக்கப்பட்டதா, அல்லது அதற்கான முயற்சி மேற்கொள்ளப்பட்டதா என்ற தகவல்களையும் பெற்றுக்கொள்ள முடியும். நாடுகளைப் பொறுத்து, இதில் கூடுதலான சேவைகளும் கிடைப்பது உண்டு. பொருள் எடுத்துச்செல்லப்படும் வழியில் எங்கெங்கே இருக்கிறது என்பதை அறியும் வகையில் பதிவுகள் மேற்கொள்ளப்படுவதும், சில வேளைகளில், இழப்புக்கான ;காப்புறுதிகள் வழங்கப்படுவதும் உண்டு.

## பின்னணி
முன்னர், பதிவு அஞ்சல் மனித முயற்சியாலான செயற்பாடாக இருந்தது. இது, கையால் குத்தும் முத்திரை, பதிவுச் சிட்டை போன்ற பல வகையான அஞ்சல் குறிகள் உருவாகக் காரணமாயிற்று. பல நாடுகள் பதிவு அஞ்சலுக்காக தனியான அஞ்சல் எழுதுபொருட்களையும், அஞ்சல் தலைகளையும் வெளியிட்டுள்ளன. தற்போது, பதிவு அஞ்சல் செயல்முறைகள் கணினிமயப்பட்டுள்ளன. அச்சிட்ட தொடர் இலக்கங்களைக் கொண்ட பழைய சிட்டைகளுக்குப் பதிலாக இப்போது வரிக்குறியீட்டுச் சிட்டைகள் பயன்படுகின்றன.

பொதுவாக, பொருளுக்கு வழமையான அஞ்சல் கட்டண வீதப்படி முன்கட்டணம் அறவிடப்பட்டு, அதற்குமேல் பதிவுக் கட்டணம் எனப்படும் கூடுதல் கட்டணமும் அறவிடப்படும். மேற்படி கட்டணம் செலுத்தியதும் அனுப்புபவருக்குப் பற்றுச்சீட்டு வழங்கப்படும். அத்துடன்  தனித்துவமான எண் கொண்ட பதிவுச் சிட்டை ஒன்று கடிதத்தில் ஒட்டப்படும். கடிதம் அல்லது பொதி ஏதாவது அஞ்சல் பிரிப்பு அலுவலகங்களூடாக ஒரு அஞ்சலகத்தில் இருந்து இன்னொரு அஞ்சலகத்துக்குச் செல்கிறது. ஒவ்வொரு இடத்திலும் ஒரு பதிவேட்டில் கையொப்பம் இடப்படும். இறுதியாக இது உரியவரிடம் வழங்கப்பட்டு பெற்றுக்கொண்டதற்குச் சான்றாக அவரின் கையொப்பம் பெறப்படும். கணினிமயமாக்கம், வரிக்குறியீட்டுத் தொழில்நுட்பம் போன்றவற்றால் பெருமளவு பதிகைகள் எளிமையாக்கப்பட்டதோடு அனுப்புனரும், பெறுனரும், அனுப்பப்பட்ட பொருளின் நிலை குறித்து இணையம் மூலம் அறிந்துகொள்வதற்கான வசதிகளும் ஏற்பட்டுள்ளன.

பன்னாட்டு அளவில் பதிவு அஞ்சல்களின் பயன்பாடுக்கு 13 இலக்கங்களுடன் கூடிய எண்களையும், அதற்கொத்த வரிக்குறியீட்டையும் கொண்ட சிட்டைகள் தேவை. முதல் இரு எழுத்துக்கள்    பதிவைக் குறிக்கிறது (பொதுவாக "RR"). இறுதி இரண்டு எழுத்துக்கள் பதிவு செய்யப்பட்ட பொருள் அஞ்சலில் இட்ட நாட்டைக் குறிப்பது. எடுத்துக்காட்டாக, RR913282511SG என்பது சிங்கப்பூரில் பதிவு செய்யப்பட்டது. RB5584847749CN சீனாவிலும், RR123456785KR கொரியாவிலும் பதிவு செய்யப்பட்டவை.

## மேற்கோள்

## உசாத்துணை
* 
* 

பகுப்பு:அஞ்சல்
ஆஃபினியம் சிலிக்கேட்டு

**ஆஃபினியம் சிலிக்கேட்** *(Hafnium silicate)* என்பது HfSiO4  என்ற மூலக்கூற்று வாய்ப்பாடு கொண்ட சிலிசிக் அமிலத்தின் ஆஃபினியம்(IV)  உப்பாகும். அணு அடுக்குப் படிவுகள் மற்றும் சிர்கோனியம் சிலிக்கேட்டு அடுக்குப் படிவுகள் மூலம் ஆஃபினியம் சிலிக்கேட் படலங்கள் வளருகின்றன அல்லது உலோகக் கரிம வேதியியல் ஆவிப் படிவு முறையில் ஆஃபினியம் சிலிக்கேட் தயாரிக்கப்படுகிறது. நவீன குறைக்கடத்தி கருவிகளில் , சிலிக்கன் ஈராக்சைடிற்கு மாற்றாக உயர் மின்காப்பு மாறிலியாகப் ஆஃபினியம் சிலிக்கேட் பயன்படுத்தப்படுகிறது. ஆஃபினியம் ஆக்சைடுடன் சிலிக்கனைச் சேர்ப்பதால் ஆற்றல் இடைவெளி அதிகரித்து மின்காப்பு மாறிலியின் மதிப்பு குறைகிறது. மேலும், படிக அமைப்பில்லாத அடுக்குகளின் படிக வெப்பநிலை அதிகரிப்பும் உயர் வெப்பநிலைகளில் சிலிக்கனுடனான வெப்ப நிலைப்புத் தன்மையையும் அதிகரிக்கச் செய்கிறது. கருவிகளின் வெப்ப நிலைப்புத்தன்மையையும் மின்னியல் பண்புகளை அதிகரிக்கவும் சில சமயங்களில் ஆஃபினியம் சிலிக்கேட்டுடன் நைட்ரசன் சேர்க்கப்படுவதும் உண்டு.

## மேற்கோள்கள்

பகுப்பு:ஆஃபினியம் சேர்மங்கள்
பகுப்பு:சிலிக்கேட்டுகள்
புரூசுட்டர் கேல்

thumb
**புரூசுட்டர் கேல்** (Brewster Kahle, பி. அக்தோபர் 22, 1960), ஓர் அமெரிக்க கணினிப் பொறியாளர், இணையத் தொழில்முனைவர், இணையச் செயற்பாட்டாளர், அனைத்து அறிவும் அனைவருக்கும் அணுக்கமாக இருக்க வேண்டும் என்ற கொள்கைப் பரப்புரையாளர் மற்றும் எண்மிய நூலகர் ஆவார். இவர் இணைய ஆவணகம், அலெக்சா, திங்கிக் மெசின்சு மற்றும் இணையக் கடன் ஒன்றியத்தை உருவாக்கியவர். இணையப் புகழ்மண்டபத்தில் இவரும் ஓர் உறுப்பின ஆவார். 

## References

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
கிச்சா (இயக்குநர்)

**கிச்சா** என்பவர் இந்திய திரைப்பட இயக்குநர் மற்றும் தயாரிப்பாளர் ஆவார். இவர், 1996-ம் ஆண்டில் வெளியான *[[நேதாஜி (திரைப்படம்)|நேதாஜி]]* திரைப்படத்தின் வாயிலாக இயக்குநராக அறிமுகமானார். இவர், சுந்தர் சி. நடித்த *[[தீ (2009 திரைப்படம்)|தீ]]*, அர்ஜுன் நடித்த *[[மாசி (திரைப்படம்)|மாசி]]*, சினேகா நடித்த பவானி ஐ. பி. எஸ். போன்ற திரைப்படங்களை இயக்கியுள்ளார்.

## திரை வாழ்க்கை
பிரசாந்த் நடிப்பில் 2012ஆவது ஆண்டில் வெளியான எப்படி மனசுக்குள் வந்தாய் திரைப்படத்தை தயாரித்திருந்தார். இது இவர் இயக்காமல் தயாரித்த முதல் திரைப்படமாகும்.

## திரைப்பட விபரம்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
1748

**1748**  (**[[ரோம எண்ணுருக்கள்|MDCCXLIII]]**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.

## நிகழ்வுகள்
* ஜனவரி 12 அகமது ஷா துரானி லாகூர் நகரைக் கைப்பற்றினார்..
* பெப்ரவரி 26 - யாழ்ப்பாணப் பட்டணத்தின் தளபதியாக யாக்கோபு டி யொங் (இளை) நியமிக்கப்பட்டார்..
* மார்ச் 28 - இலண்டன் நகரில் இடம்பெற்ற பெரும் தீயினால் பெரும் பொருட்சேதம் ஏற்பட்டது.
* ஏப்ரல் - நெதர்லாந்தின் மாஸ்ட்ரிக்ட் நகரம் மோரிசு டெ சாக்சியினால் கைப்பற்றப்பட்டது.
* அக்டோபர் 18 - ஆசுத்திரிய வாரிசுரிமைப் போர்: போரை முடிவுக்குக் கொண்டுவர உடன்பாடு எட்டப்பட்டது. பெரிய பிரித்தானியா கனடாவின் லூயிசுபர்க் கோட்டைக்குப் பதிலாக பிரான்சிடம் இருந்து சென்னை நகரைப் பெற்றுக் கொண்டது.
### தேதி அறியப்படாதவை
* யாழ்ப்பாணத்தில் மதத்தலங்களில் உரோமன் கத்தோலிக்கப் படிப்புகளுக்கு டச்சு ஆட்சியாளரினால் தடை விதிக்கப்பட்டது.
* பொம்பெயியின் எச்சங்கள் கண்டுபிடிக்கப்பட்டன.
* பிரான்சின் பதினைந்தாம் லூயி மன்னன் நாட்டு மக்கள் ஒவ்வொருவரிடம் இருந்தும் 5% வருமான வரி பெற்றுக் கொள்ள ஆணையிட்டார்.

## பிறப்புகள்
* பெப்ரவரி 15 - ஜெரமி பெந்தாம், ஆங்கிலேய மெய்யியலாளர் (இ. 1832)
* ஆகஸ்டு 30 - ஜாக்-லூயி டேவிட், பிரெஞ்சு ஓவியர் (இ. 1825)

## மேற்கோள்கள்

## 1748 நாட்காட்டி
காலியம்(III) புளோரைடு

**காலியம்(III) புளோரைடு** *(Gallium(III) fluoride)* என்பது GaF3)  என்ற மூலக்கூற்று வாய்ப்பாடு கொண்ட ஒரு வேதியியல் சேர்மம்வேதியியல் சேர்மமாகும். வெண்மை நிறத்துடன் திடப்பொருளாகக் காணப்படும் இச்சேர்மம் குறைவான அழுத்தத்தில் 1000 <sup>0</sup> செ வெப்பநிலைக்கு மேல் உருகுகிறது, ஆனால் 950 <sup>0</sup> செ வெப்பநிலையில் பதங்கமாகிறது. காலியம்(III) புளோரைடு  FeF3  படிக அமைப்புடன் காணப்படுகிறது. இவ்வமைப்பில் காலியம் அணுக்கள் 6 பகிவுகளுடன் காணப்படுகிறது .

புளோரின் அல்லது ஐதரசன் புளோரைடை காலியம்(III) ஆக்சைடுடன் சேர்த்து அல்லது  (NH4)3GaF6   சேர்மத்தை வெப்பச் சிதைவுக்கு உட்படுத்தி காலியம்(III) புளோரைடு தயாரிக்கப்படுகிறது. தோற்றநிலையில் காலியம்(III) புளோரைடு நீரில் கரைவதில்லை. ஐதரசன் புளோரைடில் கரைந்துள்ள இச்சேர்மத்தின் கரைசலை ஆவியாக்கினால் முந்நீரேற்றைப் (GaF3•3H2O ) பெறலாம்.  மேலும் இதை சூடாக்கும்போது GaF2(OH). நீரிலி வடிவத்தில் கிடைக்கிறது. காலியம்(III) புளோரைடு கனிம அமிலங்களுடன் வினைபுரிந்து ஐதரோபுளோரிக் அமிலத்தைத் தருகிறது.





## மேற்கோள்கள்

## உசாத்துணை
*

பகுப்பு:புளோரைடுகள்
பகுப்பு:காலியம் சேர்மங்கள்
பகுப்பு:உலோக ஆலைடுகள்
சிவப்புச் சில்லை

**சிவப்புச் சில்லை** (Red Munia) என்பது ஒருவகைப் பறவையாகும். இது ஆசியா கண்டத்தின் சில பகுதிகளில் காணப்படுகிறது. இது சிட்டுக் குருவியின் இயல்புகளுடன் ஒத்திருக்கும். கூட்டம் கூட்டமாக இரை மேயக்கூடியது.

## விளக்கம்
10 செ.மீ. உள்ள இப்பறவை அளவில் சிட்டுக்குருவியைவிட சிறியது. ஆண்பறவையும் பெண்பறவையும் ஒன்றுபோல காணப்படும். இதன் உடல் தவிட்டு நிறத்துடனும், அதில் சில வெள்ளைப் புள்ளிகளுடனும் காணப்படும். இப்பறவையின் அலகு, பிட்டம் ஆகியன இரத்தச் சிவப்பு நிறத்திலும் இருக்கும்.  கூடுகட்டும் காலத்தில் ஆண்பறவை படத்தில் உள்ளது போல சிவப்பு நிறத்திற்கு மாறிவிடும்.
## காணப்படும் பகுதிகள்
தமிழ்நாட்டின் கிழக்குக் கடற்கரை சார்ந்த மாவட்டங்களில் காணப்படுவதில்லை. திருச்சி, மதுரை, கோவை மாவட்டங்களில் ஆங்காங்கே காணலாம். தென் மாவட்டங்களில் இதன் இருப்பு பற்றிய விவரம் தெளிவற்றதாக உள்ளது. கடை வீதிகளில் பறவைகளைக் கூண்டுகளில் அடைந்து விற்போர் இதனையும் இதனை அடுத்த சில்லைகளையும் விற்பனை செய்வது நகரங்களில் பரவலாகக் காணப்படுகிறது.
## உணவு
இணையாகவோ 30 வரையான சிறு குழுவாகவோ பிற சில்லைகளுடன் சேர்ந்து  புல் வெளிகளிலும், விளை நிலங்களிலும் இரைதேடும். கரும்பு வயல்களின் மேலமைந்த மின் கம்பிகளில் காணலாம். இது இரவில் நாணல் புதர்களிலும் கரும்புத் தோட்டங்களிலும் சென்று அடையும் புல் விதைகளும் சிறு தானியங்களையும் உணவாகக் கொள்ளும். இது பறக்கும்போது குரல் கொடுத்தவாறு இருக்கும். 
## இனப்பெருக்கம்
ஆண்டு முழுதும் இதன் கூடுகளைக் காணலாம். புல்லைக் கொண்டு பந்து வடிவிலான கூட்டினைப் பக்கவாட்டில் அமைந்த நுழைவாயிலோடு அமைத்து 6 முதல் 10 முட்டைகள் வரையிடும்.

## படங்கள்

File:Red Avadavat at Ameenpur Lake, Hyderabad (49991153246).jpg
File:Beauty in read.jpg
File:Red avadavat female in its habitat.jpg


## மேற்கோள்கள்

## வெளி இணைப்புகள்

* Photos and videos The Internet Bird Collection
* BirdLife International species factsheet 

பகுப்பு:இந்தியப் பறவைகள்
பகுப்பு:சில்லைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
பகுப்பு:டொமினிக்கன் குடியரசுப் பறவைகள்
உருபீடியம் புரோமைடு

**ருபீடியம் புரோமைடு** *(Rubidium bromide)* என்பது RbBr என்ற மூலக்கூறு வாய்ப்பாடு கொண்ட ஓரு வேதிச் சேர்மம் ஆகும். இது ருபீடியத்தினுடைய புரோமைடு உப்பாகும். ருபீடியம் புரோமைடு, சோடியம் குளோரைடு உப்பின் படிக வடிவத்தைக் கொண்டுள்ளது. இப்படிகத்தின் அணிக்கோவை மாறிலியின் மதிப்பு 685 பைக்கோ மீட்டர்கள் ஆகும்.

ருபீடியம் புரோமைடைத் தயாரிப்பதற்கு பல்வேறு தொகுப்பு முறைகள் காணப்படுகின்றன. ருபீடியம் ஐதராக்சைடுடன் ஐதரோபுரோமிக் அமிலம் சேர்த்து ருபீடியம் புரோமைடு தயாரிக்கும் முறையும் ஒரு வழிமுறையாகும்.

:RbOH + HBr → RbBr + H2O

ருபீடியம் கார்பனேட்டை, ஐதரோ புரோமிக் அமிலம் சேர்த்து நடுநிலையாக்கித் தயாரிப்பது மற்றொரு முறையாகும

:Rb2CO3 + 2HBr → 2RbBr + H2O + CO2

ருபீடியம் உலோகம் நேரடியாக புரோமினுடன் வினை புரிந்து ருபீடியம் புரோமைடைத் தருகிறது. ஆனால் இம்முறையில் ருபீடியம் புரோமைடு தயாரிப்பது சிறந்த வழிமுறையாகக் கருதப்படுவதில்லை. ஏனெனில், கார்பனேட்டு அல்லது ஐதராக்சைடை விட ருபீடியம் உலோகம் விலைமதிப்பு மிக்கதாகும் அதுமட்டுமின்றி இவ்வினையில் வெடிக்கும் விபத்துகள் நிகழவும் வாய்ப்பு இருக்கிறது.

## மேற்கோள்கள்

* WebElements. URL accessed March 1, 2006.

பகுப்பு:உருபீடியம் சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:பாறை உப்பு படிகக் கட்டமைப்பு
மிக்-15

**மிக்-15** (*Mikoyan-Gurevich MiG-15*; (; நேட்டோ பெயர்: *"Fagot"*) என்பது மிக்கோயன் நிறுவனத்தினால் சோவியற் ஒன்றியத்திற்காக தயாரிக்கப்பட்ட தாக்குதல் வானூர்தி. மிக்-15 அதிகம் உற்பத்தி செய்யப்பட்ட வானூர்திகளில் ஒன்றாக உள்ளது. இது 12,000 உற்பத்தி செய்யப்பட்டதுடன், வெளிநாடுகளுக்கு அனுமதி பத்திரத்தின் கீழ் உற்பத்தி செய்யப்பட்டவற்றுடன் மொத்தமான 18,000 இற்கு மேல் உற்பத்தி செய்யப்பட்டன. கொரியப் போரில் சிறப்பான வானூர்தியான அமெரிக்கத் தயாரிப்பான எப்-86 சபருடன் மிக்-15 குறிப்பிடப்பட்டதுடன், எப்போதும் சிறந்த சண்டை வானூர்திகளில் ஒன்றாகவும் கருதப்படுகிறது.

## உசாத்துணை

## வெளி இணைப்புகள்

* Noland,David. Fighter Planes: MiG-15. The Air Power of the Evil Empire
* The Mikoyan MiG-15 at Greg Goebel's AIR VECTORS
* Warbird Alley: MiG-15 page- Information about privately owned MiG-15s
* MiG-15 in Korea
* MiG-15 Fagot at Global Security.org
* MiG-15 Fagot at Global Aircraft
* MiG-15 Fagot at FAS
* Cuban MiG-15
*MiG Alley USA, Aviation Classics, Ltd Reno, Nevada 
*Collection of MiG-15 photos on Geolocation.ws

பகுப்பு:மிகோயன் போர் வானூர்திகள்
சவுண்ட் பார்ட்டி

**சவுண்ட் பார்ட்டி** என்பது 2004ஆவது ஆண்டில் ஆர்த்தி குமார் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், பிரதயுஷா, வடிவேலு, மணிவண்ணன் ஆகியோர் முக்கிய கதாபாத்திரங்களில் நடித்த இத்திரைப்படத்தை ஜி. ஆர். தயாரித்திருந்தார். தேவா இசையமைத்த இத்திரைப்படம் பல்வேறு தடங்கல்களுக்கு பிறகு 2004 ஆகஸ்டில் வெளியானது. இப்படம் எதிர்பார்த்த அளவிற்கு வெற்றிபெறவில்லை.

## நடிகர், நடிகையர்
*சத்யராஜ் - குமரேசன்
*பிரதியூசா - நந்தினி
*வடிவேலு
*மணிவண்ணன்
*தாமு - மருத்துவர் 
*மயில்சாமி
*இளவரசு
*பெரிய கருப்பு தேவர்
*செல்லதுரை
*கோவை செந்தில்
*நெல்லை சிவா
*வாசு
* வெங்கல் இராவ்
*போண்டா மணி
*ஜி. இராமச்சந்திரன் - நந்தினியின் தந்தை
*அனு மோகன்
*சபிதா ஆனந்த் - சரசு

## மேற்கோள்கள்

## வெளி இணைப்புகள்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
அழகேசன் (திரைப்படம்)

**அழகேசன்** என்பது 2004-ஆம் ஆண்டில் ஆர்த்தி குமார் இயக்கத்தில் வெளியான ஓர் இந்தியத் தமிழ்த் திரைப்படமாகும். இப்படத்தில் சத்யராஜ், பிரேமா ஆகியோர் முக்கியக் கதாபாத்திரங்களில் நடித்திருந்தனர். பி. அவினாஷ், சி. இனயதுல்லா ஆகியோர் இணைந்து தயாரித்த இப்படத்திற்கு தேவா இசையமைத்திருந்தார். இத்திரைப்படம் 2004 ஆகத்து 20 அன்று வெளியானது. இது, 2001-இல் வெளியான *கருமாடிக்குட்டன்* என்னும் மலையாளத் திரைப்படத்தின் மறுஆக்கமாகும்.

## நடிகர், நடிகையர்

## மேற்கோள்கள்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
சாப் 35 கிறிப்பன்

**சாப் 35 கிறிப்பன்** (*Saab JAS 39 Gripen*) என்பது சுவீடன் சாப் நிறுவனத்தினால் தயாரிக்கப்பட்ட இலகு, ஒற்றைப்பொறி, பல திறன் கொண்ட வானூர்தி ஆகும். சுவீடன் வான்படையின் சாப் 35 டிராகன், சாப் 37 விஜ்ஜன் ஆகிய முன்னைய வானூர்திகளுக்கு மாற்றீடாக இது வடிவமைக்கப்பட்டது. கிறிப்பன் முக்கோண இறக்கை, முன் இறக்கை ஆகிய வடிவங்களுடன் இலத்திரனியல் பறப்புக் கட்டுப்பாட்டுடன் வடிவமைக்கப்பட்டது. இதன் உச்ச வேகம் மாக் 2 ஆகும்.

## உசாத்துணை

## வெளியிணைப்புகள்

* 
* 

பகுப்பு:ஐரோப்பிய போர் வானூர்திகள்
பகுப்பு:1997 அறிமுகங்கள்